10.10. 87 De Europæiske Fællesskabers Tidende Nr. C 272/23 
BILAG IV 
Forslag til Rådets afgørelse om et bidrag fra Fællesskabernes Almindelige Budget til Det Euro­
pæiske Kul- og Stålfællesskab med henblik på finansiering af sociale foranstaltninger i forbin­
delse med strukturomlægningen i jern- og stålindustrien 
RÅDET FOR EUROPÆISKE FÆLLESSKABER FIAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 235, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
De nuværende vanskeligheder i Fællesskabets jern- og 
stålindustri har gjort det nødvendigt inden for rammerne 
af Traktaten om Oprettelse af Det Europæiske Kul- og 
Stålfællesskab at vedtage et nyt strukturomlægningspro-
gram for denne sektor; 
dette program omfatter en række foranstaltninger, der 
tager sigte på at fremme rationaliseringen af produk­
tionsapparatet og bringe produktiviteten i sektoren op på 
det niveau, der er nødvendigt i betragtning af den kon­
kurrence, den står over for på verdensplan, i overens­
stemmelse med de »Generelle Mål for Stål 1990« som 
opstillet efter EKSF-Traktatens artikel 46; 
denne strukturomlægning vil medføre et stort tab af ar­
bejdspladser og kræver derfor ekstraordinære sociale 
ledsageforanstaltninger med henblik på at mildne de ne­
gative virkninger for de berørte arbejdstagere; det har i 
så henseende vist sig nødvendigt på grundlag af de mu­
ligheder, EKSF-Traktatens artikel 56, stk. 2, litra b), gi­
ver, at styrke især støtten til førtidspensionering og for­
anstaltningerne med henblik på genbeskæftigelse, som fortsat vil spille en hovedrolle blandt de sociale ledsage­
foranstaltninger til fordel for arbejdstagerne i denne in­
dustri; 
de i EKSF-Traktaten omhandlede indtægter er ikke til­
strækkelige til at finansiere de nævnte foranstaltninger; 
indtil den reform af strukturfondene, som vil følge af 
iværksættelsen af EØF-Traktatens artikel 130 D, gør det 
muligt at lette byrden for EKSF-budgettet, er det nød­
vendigt for 1988 at anvende et ekstraordinært bidrag fra 
Fællesskabernes almindelige budget; 
hvis vanskelighederne i jern- og stålindustrien ikke blev 
afhjulpet, kunne situationen, ikke mindst gennem sine bi­
virkninger, forværre den generelle beskæftigelsessituation 
i Fællesskabet betydeligt og hindre en harmonisk ud­
vikling af de økonomiske aktiviteter, således at virkelig­
gørelsen af et af Fællesskabets grundlæggende mål blev 
berørt; 
Kommissionen har forelagt en anmodning om et ekstra­
ordinært bidrag på 50 mio ECU fra Fællesskabernes 
Almindelige Budget, således at den kan gennemføre de 
påtænkte sociale ledsageforanstaltninger — 
TRUFFET FØLGENDE AFGØRELSE: 
Eneste artikel 
Der ydes fra Fællesskabernes Almindelige Budget et ek­
straordinært bidrag på 50 mio ECU til EKSF for at sikre 
fællesskabsfinansieringen af sociale ledsageforanstaltnin­
ger i 1988 i forbindelse med strukturomlægningen i jern-
og stålindustrien. De årlige overførsler af bevillinger sva­
rer til de betalinger, EKSF skal foretage i takt med gen­
nemførelsen af foranstaltningerne.